钦定古今图书集成/方舆汇编/边裔典/第101卷 > 《三教》
## 钦定古今图书集成/方舆汇编/边裔典/第101卷 > 《三教》

为儒者呼为班诘，为僧者呼为苎姑，为道者呼为《八
思惟》。班诘不知其所祖，亦无所谓学舍讲习之处，亦
难究其所读何书，但见其如常人缠布之外，于顶上
挂白线一条，以此别其为儒耳。由班诘入仕者，则为
高上之人。项上之线，终其身不去。苎姑削发穿黄，偏
袒右肩，其下则系黄布裙。跣足寺亦许用瓦，盖，中止
有一像，正如释迦佛之状，呼为孛赖，穿红塑以泥，饰
以丹青，外此别无像也。塔中之佛，相貌又别，皆以铜
铸成，无钟鼓铙钹与幢幡宝盖之类。僧皆茹鱼肉，唯
不饮酒，供佛亦用鱼肉。每日一斋，皆取办于斋主之
家。寺中不设厨灶，所诵之经甚多，皆以贝叶叠成，极
其齐整，于上写“黑”字，既不用笔墨，但不知其以何物
书写。僧亦用金银轿扛伞柄者。国王有大政，亦咨访
之，却无尼姑。八思惟正如常人，缠布之外，但于头上
戴一红布或白布，如鞑靼娘子罟姑之状而略低。亦
有宫观，但比之寺院较狭，而道教者亦不如僧教之
盛耳。所供无别像，但止一磈石，如中国社坛中之石
耳，亦不知其何所祖也。却有女道士宫观，亦得用《瓦
八》思惟不食他人之食，亦不令人见食，亦不饮酒，不
曾见其诵经及与人功果之事。其俗，小儿入学者，皆
先就僧家教习，暨长而还俗，其详莫能考也。